પાકિસ્તાનને હરાવીને ટીમ ઇન્ડિયાએ ચેમ્પિયન ટ્રોફી 2017ની એક સારી શરૂઆત કરી છે . હવે ટીમ ઇન્ડિયા પડોશી દેશ શ્રીલંકા જોડે મેચ રમશે . જેની તૈયારી હાલ ટીમ ઇન્ડિયા કરી રહી છે . પણ તે પહેલા રવિન્દ્ર જાડેજાએ પોતાના ઇંસ્ટ્રાગ્રામ એકાઉન્ટ પર એક ફોટો શેયર કર્યો છે . જે હાલ ઝડપથી વાયરલ થઇ રહ્યો છે . આ ફોટો સૌથી વધારે ઘોનીના ચાહકોને પસંદ આવી રહ્યો છે કારણે કે તેમાં ધોની ખૂબ જ ક્યૂટ અંદાજમાં સૂતા જોવા મળી રહ્યા છે . ફોટોની નીચે જાડેજાએ લખ્યું છે કે ઘોની ઉઠે તે પહેલા લાવ તેમનો એક ફોટો લઇ લઉં ! તમને જણાવી દઇએ કે આ ફોટો ટીમ ઇન્ડિયા બીજી મેચ માટે જ્યારે લંડન જઇ રહી હતી ત્યારનો છે . અને લોકોએ આ ફોટોને જોઇને કહ્યું છે કે ધોની સૂતા પણ જબરા ક્યૂટ લાગે છે . ઉલ્લેખનીય છે કે ભારતને સેમીફાયનલ મેચમાં પહોંચવા માટે 2 મેચ જીતવી જરૂરી છે . ભારત પહેલા જ પાકિસ્તાન સામે જીતી ચૂક્યું છે . હવે તેની બીજી મેચ શ્રીલંકા સામે છે . શ્રીલંકા આ પહેલા દ . આફ્રિકા સામે હારી ચૂક્યું છે . માટે ભારત સામેની આ મેચમાં તેના જીતવું જરૂરી બની જાય છે તો સામે પક્ષે ભારત માટે પણ આ મેચ મહત્વની છે .